《秋霁 题丁蓝叔茂才文尉兰亭秋禊图》
清代·黄燮清

山净云空，正爽籁吹凉，送了蝉翼。石磴张琴，笋舆携酒，高秋最宜游历。

醉红绚壁。茂林已带胭脂色。待曳履。寻取、晋时觞咏旧吟席。

留恋畅叙，水竹依然，会稽山阴，都是陈迹。暮春天、西风换却，六朝烟树剩寒碧。

良会定须名士笔。事往如梦，还问我辈登临，后人怀想，可如今日。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。